Anxio

Anxio o nequieteso esas emoco distingebla per desagreabla sento di interna agiteso, kelkafoye akompanata da nervoza konduto, rumino, doloro pektorala o stomakala, korta respirajo, acelero dil kordiala ritmo, edc. Anxio ne esas simila a pavoro, qua esas la respondo a nemediata minaco. Anxio esas "anticipita respondo" a futura minaco, reala od imaginala.

L'anxio esas sento di kompunciono e sucio ofte generaligata e desenfokigata de ula persono, kom superreakto ad ulo qua nur subjektale lu konsideras minaco, exemple agorafobio, qua esas pavoro pri esar en aperta publika loki. Anxioza personi povas fugar de situi qui produktis anxieso en li dum pasinta epoki. Kande la simptomi judikesas kom grava, on parolas pri anxioza perturbeso o fobio.

 Diferi inter normala e patologiala anxio 
La normala anxio esas respondo normala od adaptiva qua preparas la korpo por reaktar a subita bezono. La korpo produktas plusa adrenalino por acelerar la kordiala ritmo e la metabolio. Kande la skopo di la reakto atingesas, l'acelero diminutas e la korpo retroiras a normala stando. Kande l'anxio konsideresas patologiala, la persono developas fobii e kelkafoye fizikala morbi, kom superreakti ad ulo qua nur subjektale lu konsideras minaci,, e la persono perdas kapaceso pri laborar, exekutar normala aktivesi, o mantenar sociala kontakti kun personi. L'organismo komencas intoxikar su per dopamino e kelka organi del korpo (kordio, stomako, pelo) povas subisar l'efekti del intoxikeso.

 Referi 

Kategorio:Psikologio
Kategorio:Simptomi